Հոտի վերադարձը (նկար, Վասիլև)

Հոտի վերադարձը (), ռուս նկարիչ Ֆեոդոր Վասիլևի կտավը (, 1850-1873)՝ ստեղծված 1868 թվականին։ Ներկայում ցուցադրվում է Տրետյակովյան պատկերասրահում։ Նկարված է յուղաներկով կտավի վրա, նկարի չափերը՝ 61,5×96,6 սմ (այլ տվյալներով՝ 61×96 սմ)։

Պատմություն և նկարագրություն 
1868 թվականի ամառը 18-ամյա Ֆեոդոր Վասիլևը նկարիչ Իվան Շիշկինի հետ անցկացրել է Կոստանտինովկա գյուղում, որ տեղակայված էր Կրասնոե Սելոյի մոտ՝ Սանկտ Պետերբուրգից ոչ հեռու (ներկայում մտնում է Գորելովո շրջանի կազմի մեջ)։ Այդ ժամանակաշրջանում Ֆեոդոր Վասիլևի ստեղծած նկարները կապված են գյուղական բնանկարի հետ։ «Հոտի վերադարձը» կտավից բացի այդ տարի նա նկարել է նաև այլ հայտնի գործեր՝ «Գյուղական փողոց» () և «Ամպրոպից հետո» ():

«Հոտի վերադարձը» նկարը 1868 թվականին Սանկտ Պետերբուրգում ներկայացվել է Նկարիչների խրախուսման միության մրցույթին և արժանացել բնապատկերային ստեղծագործությունների բնագավառում շնորհվող առաջին մրցանակի, որ կազմել է 400 ռուբլի։ Դրանից կարճ ժամանակ անց (հավանաբար 1869 թվականին) կտավն իր հավաքածուի համար գնել է Պավել Տրետյակովը։

Բարձր գնահատելով նկարչի վարպետությունը (մասնավորապես, երկնքի ճշմարտացի պատկերումը)՝ քննադատները միևնույն ժամանակ նշել են նկարի կերպարային ամբողջականությունը խախտող տարրերի առկայությունը (օրինակ, երկրորդ պլանում պատկերված պուրակը), որոնք ասես փոխառված լինեն բարբիզոնյան դպրոցի ներկայացուցիչներից։

Ծանոթագրություններ 

1868 նկարներ
Ֆեոդոր Վասիլևի նկարներ
Տրետյակովյան պատկերասրահի նկարներ
Բնանկարներ